

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, fakss 65071161, e-pasts: ogredome@ogresnovads.lv, www.ogresnovads.lv

Saistošie noteikumi

Ogrē

|  |  |
| --- | --- |
| 2025.gada 30.janvārī | Nr.1/2025 |
|  | (protokols Nr.1; 11) |

**Par Ogres novada pašvaldības 2025.gada konsolidēto budžetu**

*Izdoti saskaņā ar Pašvaldību likuma*

*10.panta pirmās daļas 1.punktu un*

*likumu “Par pašvaldību budžetiem”*

1. Apstiprināt Ogres novada pašvaldības **2025. gada** **pamatbudžeta** **ieņēmumus 112 312 458 *euro*** (viens simts divpadsmit miljoni trīs simti divpadsmit tūkstoši četri simti piecdesmit astoņi *euro*) saskaņā ar Pielikums Nr.1.
2. Apstiprināt Ogres novada pašvaldības **2025. gada** **pamatbudžeta** **izdevumus 131 483 939 *euro*** (viens simts trīsdesmit viens miljons četri simti astoņdesmit trīs tūkstoši deviņi simti trīsdesmit deviņi *euro*) saskaņā ar Pielikums Nr.2.
3. Noteikt 2025.gada budžetā **9 161 666 *euro*** (deviņi miljoni viens simts sešdesmit viens tūkstotis seši simti sešdesmit seši *euro*) lielu Valsts kases aizņēmumu Ogres novada pašvaldības projektu realizācijas nodrošināšanai saskaņā ar Pielikums Nr.3.
4. Noteikt, ka Ogres novada pašvaldības Centrālās administrācijas Finanšu un Budžeta nodaļas saskaņā ar noslēgtajiem aizņēmumu līgumiem un budžetā šim mērķim plānotajiem līdzekļiem 2025.gadā nodrošina aizņēmumu pamatsummas atmaksu un aizņēmumu procentu samaksu noteiktajos termiņos un apmēros.
5. Noteikt finansējumu **aizņēmumu atmaksai 7 197 674 *euro*** (septiņi miljoni viens simts deviņdesmit septiņi tūkstoši seši simti septiņdesmit četri *euro*) saskaņā ar Pielikums Nr.4.
6. Apstiprināt Ogres novada pašvaldības 2025.gada valsts budžeta transfertus saskaņā ar Pielikums Nr.5.
7. Apstiprināt Mērķdotāciju sadalījumu Ogres novada pašvaldības izglītības iestāžu pedagogu algām 2025.gadam saskaņā ar Pielikums Nr.6.
8. Noteikt 2025.gadā pamatbudžeta atlikumu uz gada beigām **2 746 638 *euro*** (divi miljoni septiņi simti četrdesmit seši tūkstoši seši simti trīsdesmit astoņi *euro*).
9. Apstiprināt budžeta līdzekļu **atlikumu** uz 2025.gada 1.janvāri **19 994 127 *euro*** (deviņpadsmit miljoni deviņi simti deviņdesmit četri tūkstoši viens simts divdesmit septiņi *euro*).
10. Ogres novada pašvaldības 2025.gada budžetā apstiprināt ieguldījumu Ogres novada pašvaldības SIA “Ogres Zelta Liepa” pamatkapitālā **40 000 *euro***.
11. Ziedojumu un dāvinājumu **atlikums** uz 2025.gada 1.janvāri **27 397** ***euro*** (divdesmit septiņi tūkstoši trīs simti deviņdesmit septiņi *euro*).
12. Noteikt, ka tāmi par saņemtajiem ziedojumiem un dāvinājumiem 2025.gadā sagatavo par faktiski saņemto un gada sākumā atlikumos esošo līdzekļu apjomu.
13. Apstiprināt Ogres novada pašvaldības aģentūras ,,Ogres komunikācijas” darba plānu 2025.gadam saskaņā ar Pielikums Nr.7.
14. Apstiprināt Ogres novada pašvaldības aģentūras ,,Rosme” darba plānu 2025.gadam saskaņā ar Pielikums Nr.8.
15. Apstiprināt Ogres novada pašvaldības aģentūras "Tūrisma, sporta un atpūtas kompleksa "Zilie kalni" attīstības aģentūra" darba plānu 2025.gadam saskaņā ar Pielikums Nr.9.
16. Noteikt, ka Ogres novada pašvaldības administrācijas struktūrvienību, pašvaldības iestāžu un aģentūru vadītāji (budžeta izpildītāji), organizējot struktūrvienības un iestādes uzdevumu izpildi, ir atbildīgi par iepirkuma procedūras ievērošanu atbilstoši Publisko iepirkumu likumam.
17. Budžeta izpildītāji ir atbildīgi par piešķirto budžeta līdzekļu efektīvu un racionālu izlietojumu. Izdevumi pēc naudas plūsmas nedrīkst pārsniegt tāmē apstiprinātos, plānotos pašvaldības budžeta izdevumus atbilstoši ekonomiskajām un funkcionālajām kategorijām.
18. Ogres novada pašvaldības Finanšu nodaļai gadījumos, kad saņemts papildus finansējums noteiktiem mērķiem (mērķdotācijas, valsts iestāžu transferti, projektu finanšu līdzekļi un citi konkrētam mērķim paredzēti līdzekļi), atļauts līdz budžeta grozījumu apstiprināšanai veikt nepieciešamos maksājumus.
19. Budžeta izpildītāji drīkst izdarīt grozījumus programmu finansēšanas plānos un tāmēs 2.pielikumā apstiprināto budžeta līdzekļu ietvaros, iesniedzot apstiprināšanai Ogres novada pašvaldības Centrālās administrācijas Budžeta nodaļā. Šādu grozījumu rezultātā nedrīkst mainīt attiecīgajai programmai apstiprināto budžeta gada kopējo finansējumu, kā arī atalgojumu un kapitālos izdevumus.

Domes priekšsēdētājs E. Helmanis